Stesen LRT USJ 21

Stesen LRT USJ 21 ialah stesen LRT di Subang Jaya, Selangor dimana Laluan Kelana Jaya berkhidmat di stesen ini.  Stesen ini dibuka pada 30 Jun 2016 sebahagian daripada projek Penyamburan Jajaran LRT yang meluaskan jajaran Laluan Kelana Jaya daripada Stesen LRT Kelana Jaya ke Stesen LRT Putra Heights melalui stesen ini.

Ciri-ciri stesen

Lokasi
Stesen ini terletak di sepanjang Persiaran Kewajipan di Subang Jaya, Selangor. USJ 17 terletak di barat daya stesen manakala USJ 20 dan USJ 21 terletak di tenggara stesen. Terletak berhampiran stesen ini adalah pusat membeli-belah Main Place Mall, pangsapuri mewah Tropika Paradise Condominium, Masjid al-Madaniah, Kuil Seafield Sri Mariamman dan permulaan  Lebuhraya Damansara-Puchong (LDP).

Pelan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU, parkir kereta OKU dan lif. Selain itu, terdapat 562 petak parkir kereta— 5 petak parkir disediakan khas untuk warga OKU dan 127 petak parkir disediakan khas untuk wanita, dan rak basikal yang boleh memuatkan sehingga 20 basikal.

Perkhidmatan bas
Bas RapidKL laluan T778 berkhidmat di stesen ini.

Rujukan

Laluan Kelana Jaya
Stesen RapidKL
U